Държавен вестник, бр. 95, 2016 г., стр. 83

БРОЙ  95	
Д Ъ Р Ж А В Е Н  В Е С Т Н И К 	
СТР.  83  
3.1.2. Устройствата за функционално изключ-
ване не е необходимо във всички случаи да 
изключват всички проводници от една верига. 
Еднополюсно изключвателно устройство не 
трябва да се поставя в неутралния проводник с 
изключение на веригите за управление на лампи 
за електрическо осветление, както е показано 
на фигура П6.1.
Фигура П6.1. Схема за управление на лампи за 
електрическо осветление с изключване в неутрал-
ния проводник.
3.1.3. В общия случай всяко електрооборудва-
не, изискващо управление, трябва да има съот-
ветно устройство за функционално изключване. 
С едно устройство за функционално изключване 
може да се управляват няколко единици, ако се 
предвижда те да работят едновременно.
3.1.4. Устройствата за функционално изключ-
ване, които осигуряват прехвърляне на захранва-
нето между алтернативни източници, трябва да 
изключват всички проводници под напрежение 
и не трябва да позволяват паралелна работа на 
източниците, освен когато уредбата е специално 
проектирана за такъв режим.
3.2. Помощни вериги (вериги за управление)
3.2.1. Помощните вериги трябва да са така 
проектирани, разположени и защитени, че да 
бъдат ограничени опасностите, произтичащи 
от неизправност в помощната верига или от 
изолационен дефект между помощната верига и 
други тоководещи части, които могат да причинят 
неправилно функциониране (например непред-
намерено задействане) на управлявания апарат.
3.3. Управление на електродвигатели
3.3.1. Веригите за управление на електро-
двигатели се проектират така, че след спиране 
вследствие на спадане или отпадане на напре-
жението да е невъзможно автоматично повторно 
пускане на електродвигателите, ако то може да 
предизвика опасност.
3.3.2. Когато за един електродвигател е пред-
видено електрическо спиране с противовключ-
ване, се вземат предпазни мерки за избягване 
на промяна на посоката на въртене в края на 
спирането, ако такава промяна може да предиз-
вика опасност.
3.3.3. Когато безопасността зависи от посо-
ката на въртене на електродвигателя, се вземат 
мерки за избягване на работа в обратна посока, 
предизвикана например от промяна на реда на 
фазите.
4. Изключване за механично поддържане
4.1. Когато при механичното поддържане на 
електрооборудването може да възникне опас-
ност от нараняване (злополука), се предвижда 
средство за изключване. Устройството трябва да 
прекъсва всички проводници под напрежение с 
изключение на определеното в т. 1.2 и да отго-
варя на изискванията за разединяване.
4.2. За предотвратяване на нерегламентирано 
или неволно включване на електрооборудването 
по време на механичното поддържане се вземат 
подходящи мерки за защита освен в случаите, 
когато устройствата за изключване са под не-
прекъснато наблюдение на хората, извършващи 
поддържането. Подходящи мерки за защита са 
описаните в т. 2.3.
5. Аварийно изключване
5.1. Устройства за аварийно изключване се 
предвиждат за всяка част на уредбата, за която 
може да бъде необходимо управление на захран-
ването за отстраняване на неочаквана опасност.
5.2. Когато съществува опасност за пораже-
ние от електрически ток или друга опасност, 
свързана с електрически ток, устройството за 
аварийно изключване трябва да прекъсва всички 
тоководещи проводници с изключение на тези 
по т. 1.2 посредством устройство, осигуряващо 
разделяне.
5.3. Устройствата за аварийно изключване 
трябва да действат възможно най-пряко върху 
съответните тоководещи проводници на захран-
ването, както и да извършват прекъсване на 
съответното захранване само с едно действие.
5.4. Режимът за аварийно изключване трябва 
да е такъв, че неговото задействане да не предиз-
виква допълнителна опасност или да влияе върху 
комплекса от необходими мерки за отстраняване 
на опасността.
Аварийният режим на работа не трябва да 
намалява ефективността на защитни устройства 
или на други защитни мерки.
5.5. Примери за уредби, в които се използва 
аварийно изключване, са:
а) помпи за горими течности;
б) вентилационни системи;
в) газоразрядни светлинни осветители, захран-
вани с високо напрежение (неонови реклами);
г) електрическа изпитвателна апаратура;
д) котелни помещения;
е) големи кухни;
ж) учебни лаборатории.“
§ 20. Приложение № 7 към чл. 53, ал. 2 се 
изменя така:
„Приложение № 7 
към чл. 53, ал. 2
Заземителни уредби, защитни проводници и 
проводници за защитно изравняване на потен-
циалите
Това приложение въвежда съществените тек-
стове от европейския хармонизиращ документ 
HD 60364-5-54:2011 „Електрически уредби за 
ниско напрежение. Част 5-54: Проектиране и 
изграждане на електрооборудване – Заземителни 
уредби и защитни проводници“.